SKABELON 1: EVALUERING

Alle, der deltager i evalueringen, starter med at udfylde skemaet herunder individuelt. Tænk både i gruppens samarbejde i projektet samt projektets resultat.

Evt. kan aftales et mere afgrænset område for evalueringen, f.eks. dialogen med styregruppen, samarbejdet i den netop afsluttede fase etc.

|  |  |
| --- | --- |
| Hvad gik godt? | Hvorfor gik det godt? |
| Hvad kunne gå bedre? | Hvad vil vi gøre anderledes næste gang? |

Herefter diskuterer man i fællesskab i gruppen, hvad man har af feedback i de fire felter, dvs.

”Hvad gik godt”? ”Hvorfor”? ”Hvad kunne gå bedre”? og særligt: ”Hvad vil vi gøre anderledes næste gang”?

*Kilde: John Ryding Olsson.*

TJEKLISTE: FEEDBACK AF DEN ENKELTE

**Feedback til den enkelte projektdeltager**

Det optimale er, at feedbacken til den enkelte er en naturlig del af gruppens samarbejde, og den således gives ved enhver relevant lejlighed. Samtidig kan det være udviklende at bruge tid på at tage et mere overordnet perspektiv på hinanden.

**Gode råd om at give feedback**

* Giv både feedback på processen og resultaterne
* Beskriv det, du ser, observationerne, handlingerne
* Beskriv, hvad du oplever, føler
* Vurdér aldrig motiverne bag handlingerne

**Feedback skal opfylde de tre K´er**

* Feedback skal være KÆRLIG (anerkendende)
* Feedback skal være KONKRET
* Feedback skal være KONSTRUKTIV

**Eksempler:**

”Det var rigtig godt, at du spurgte til den enkeltes meninger, og jeg synes godt du kan gøre mere ud af…”

”Det synes jeg, at du skal gøre mere af”

”Det synes jeg, at du skal gøre mindre af eller stoppe med”

”Det synes jeg, at du skal fortsætte med”

Når der evalueres og gives feedback, er det vigtigt at udtrykke sig anerkendende. Sig, hvad du ønsker dig af adfærd. Pas på med mangeltænkning, der hele tiden fokuserer op hullerne i osten.

Det svarer til forskellen på at få en ønskeliste fremfor en mangelliste.

**Gode råd om at modtage feedback**

* Lyt, lyt, lyt og lyt (med begge ører)
* Stil uddybende og afklarende spørgsmål
* Spørg andre, om de har samme opfattelse
* Feedback er en gave – sig tak for gaven!
* Undgå at gå i forsvarsposition og forklare dig
* Du vælger enerådigt, hvad du kan bruge

*Kilde: John Ryding Olsson.*